Yves Marie Monot

Yves Marie Monot, C.S.Sp. (alizaliwa  Pont-l'Abbé, Ufaransa, 29 Mei 1944) ni askofu mstaafu wa Jimbo Katoliki la Ouesso katika Jamhuri ya Kongo.

Alijiunga na Shirika la Roho Mtakatifu (Spiritans) tarehe 8 Septemba 1963 na kupadrishwa tarehe 9 Julai 1972. Baada ya upadrisho wake, aliendelea na masomo ya sayansi na theolojia katika Institut Catholique de Paris.

Baada ya Askofu Hervé Itoua kujiuzulu tarehe 22 Aprili 2006, Monot aliteuliwa kuwa msimamizi wa kitume wa Jimbo la Ouesso. Alihudumu katika nafasi hiyo hadi alipoteuliwa kuwa askofu wa Ouesso tarehe 14 Juni 2008. Alipata daraja la uaskofu tarehe 7 Septemba 2008 kupitia kuwekwa wakfu na Kardinali Ivan Dias.

 Marejeo 

Jamii:Waliozaliwa 1944
Jamii:Waspiritani
Jamii:wamisionari
Jamii:Maaskofu Wakatoliki
Jamii:Watu wa Ufaransa